
Kavitációs előkezelés hatása biomassza fermentációra

A dolgozat részletesen ismerteti a különböző biogázgyártási eljárásokat és a felhasznált anyagokat. A biogáz üzemekbe beérkező alapanyagok igen sokfélék lehetnek, és nem csak fajtájukban, de minőségükben is eltérhetnek egymástól. A megfelelő mennyiségű és metántartalmú biogáz eléréséhez elengedhetetlen az alapanyagok előkezelése.
Az egyik legjelentősebb előkészítési módszer az aprítás. Erre nem csupán azért van szükség, hogy a fermentorba megfelelő méretű és állagú anyagot lehessen betáplálni a lapátok elakadásának elkerülése érdekében, hanem felületnövelő szerepe is van. Az erjesztő baktériumok így hatékonyabb lebontásra képesek.
A TDK dolgozat fő témája egy kavitációs aprító berendezés vizsgálata. Először a hatásfok vizsgálata történik kálium-jodidos szeparációval. A szétválasztás eredményessége a jodid koncentrációból adódik, ami közvetetten UV spektrométerrel határozható meg. Búzaszalmán végzett kísérletek teszik lehetővé a megfelelő munkapont megtalálását. Ehhez a szalmát vízzel elkeverjük, majd különböző paraméterek mellett aprítjuk. A folyadékban lévő szerves anyag tartalmat kémiai oxigénigény meghatározásával lehet vizsgálni.
A dolgozat részeként egyéb kavitációs eljárások ismertetése, összehasonlítása teszi teljessé a vizsgált berendezésről kapott képet.



